stanford-oval/wikipedia huggingface dataset:
אינפוגרפיקה

אינפוגרפיקה (באנגלית: Information graphics או Infographics) היא סוגה בתחום תקשורת חזותית שמשתמשת בשילוב של הדמיית נתונים, תמונות וטקסט להעברת מידע הסברתי שלא ניתן להעביר בפשטות ובמהירות דרך טקסט בלבד. בדרך כלל זה כולל מידע מופשט, כמו נתונים ותהליכים, מידע נסתר, כמו המבנה הפנימי של גוף האדם או מכונה והנחיות לפעולה.
אינפוגרפיקה מיועדת לקהל הרחב ומשמשת לצורך הסבר מידע בתקשורת ההמונים.
יוצר האינפוגרפיקה מחליט מראש על אופן ההסבר של סיפור, מידע או מסר שהוא רוצה להעביר ולאיזו השפעה הוא רוצה לגרום. לפי הגדרה זו, אינפוגרפיקה היא מקבילה חזותית לכתבת פרשנות או סיקור. אינפוגרפיקה מציגה רק את המידע הספציפי שתומך במטרת ההסבר. זאת, בניגוד להצגת מידע שמאפשרת למשתמשים בה לחקור ולהפיק תובנות מן הנתונים באופן עצמאי.
אחד מחוקרי האינפוגרפיקה המודרנית הוא פרופסור אדוארד טאפטי, אשר כתב מספר ספרים בנושא. בספריו מרבה טאפטי לתת דוגמאות מההיסטוריה ולהזכיר שהסינים היו מהראשונים שהשתמשו באינפוגרפיקה. תחום זה נהנה מהתפתחות רבה בתחילת המאה ה-21 וניתן לראות שילוב אינפוגרפיקה הולך וגובר בעיתונות, גאוגרפיה, חינוך, שיווק.
ראו גם

הדמיית נתונים
מערכת מידע גאוגרפי
ניתוח מערכות מידע
עיצוב מידע
סימולציה
החזיית מידע
הערות שוליים

↑  Aberto Cairo, The Functional Art: An introduction to information graphics and visualization, 2013
| --- | --- |
בקרת זהויות :  NKC: ph761282
בישה

| --- | --- |

בישה, 1968
 מדינה:  ערב הסעודית ערב הסעודית
 מחוז:  עסיר
 גובה:  1,151 מטרים
 אוכלוסייה:  ‏
  ‑ בעיר:  115,537 (2022)
 קואורדינטות:  20°00′N 42°36′E﻿ / ﻿20°N 42.6°E﻿ / 20; 42.6 
 אזור זמן:  UTC +3
  מפת מיקום  מפה מפורטת   (למפת ערב הסעודית מוגדלת) ריאד ג'דה מכה אל-מדינה דמאם בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף בישה(למפת ערב הסעודית רגילה) ריאד ג'דה מכה אל-מדינה דמאם בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף בישה  he tabBackground:;tabBorder:#aaa;defaultTab:0;
בישה (בערבית: بيشة) היא עיר במחוז עסיר שבדרום-מערב ערב הסעודית. על פי מפקד האוכלוסין האחרון משנת 2022, התגוררו בעיר 115,537 בני אדם.
חקלאות

לאזור בישה יש חשיבות חקלאית גדולה בשל פוריות הקרקע, מים בשפע וגידול דקלים. באזור ישנם כ-3,000,000 עצי דקל מזנים שונים. הפירות נמכרים בהרחבה לערים בסביבה. בנוסף, גדלים באזור ענבים, סוגים שונים של דגנים, פירות וירקות. לכן, היא החליטה לבנות את המלך פהד בן עבדול דיר בוואדי בישה.
במטרה לתמוך בפעילות החקלאית באזור הוחלט לבנות בעמק בישה את סכר המלך פהד. הדבר גרם למחסור במי שתייה נקיים וחלק ניכר מתפוקת הסכר הופנתה לצורכי שתייה, דבר שהביא לירידה חדה בתפוקה החקלאית.
הערות שוליים

↑  Aseer Region (Saudi Arabia): Places in Governorates - Population Statistics, Charts and Map, citypopulation.de
| --- | --- |
בקרת זהויות :  NLI: 987007494217705171  LCCN: n2005201452  VIAF: 146793197   WorldCat (עם VIAF): 146793197 
ערך זה הוא קצרמרבנושא גאוגרפיה של ערב הסעודית ובנושא יישובים במזרח התיכון. אתם מוזמנים לתרום לוויקיפדיה ו.
רות אוסבורן

מתקן הטבעה ששימש למשפטי מכשפות במאה ה-17 והמאה ה-18
רות אוסבורן (באנגלית: Ruth Osborne;‏ 1680-1751) הייתה אישה אנגלייה, שהואשמה כמכשפה ונרצחה על ידי שכניה בלינץ'.
האשמות בכישוף

בשנת 1751, במחוז הרטפורדשייר, רות אוסבורן, קשישה ענייה, הלכה לחווה של אדם בשם באטרפילד, סמוך לעיירה טרינג, והתחננה למעט חלב. באטרפילד סירב לה באופן גס, והיא הלכה משם בכעס, כאשר, לדברי באטרפילד, היא מסננת לעברו "המלך ייקח אותך ואת חזיריך על האנוכיות שלך". כעבור זמן מה, מספר מעגלותיו חלו, ובאטרפילד עצמו לקה בהתקפי אפילפסיה. בעזרת חבריו ושכניו, הוא החליט שהוטל עליו כישוף, למרות התקפי אפילפסיה שהיו לו עוד קודם, אחרי שחלה בכולרה. חבריו במסבאה המליצו לבאטרפילד לפנות למכשפה לבנה או חכמה (cunning woman) כדי למצוא מרפא. חכמה זקנה הובאה מנורת'האמפטונשייר, והיא אישרה חשדותיהם, שכבר הופנו כלפי רות אוסבורן ובעלה ג'ון, שניהם זקנים בלתי מזיקים בני יותר משבעים, שחיו בשולי החברה, בבית עבודה, וחיו מנדבות. שישה שומרים חמושים בקלשונים הועמדו להגנת החווה כדי לוודא שלא יוטלו שם כשפים נוספים.
הליכים נגדה

עד מהרה, יצאה האשמה פומבית נגד הזוג, וכרוז העיירה הוציא הודעה שבהסכמת הקהילה, יתנהל הליך הטבעה. אף על פי שעל פי חוק כישוף כבר לא היה פשע, את האמונות של העם היה יותר קשה לשנות. גורמים רשמיים, כמו שופט המחוז, העלימו עין, כנראה כי הבינו את הלך הרוח הציבורי ולא רצו להסתכן שהזעם יופנה אליהם. בכל מקרה, לא היה קיים אז באנגליה גוף כמו משטרה, שיכל למנוע הפקרות של החוק. בהודעה שפורסמה לא נאמר במפורש שמדובר בכישוף, אך תהליך ההטבעה שהובטח - שגם היה מובטח למשוך קהל – הצביע על כך שמדובר במשפט מכשפות. על פי הכרוזים, "תיערך הטבעה פומבית לגבר ואישה בעוון מעשיהם הרשעים", כלומר, ההליך היה ספק משפט וספק כבר עונש. ההטבעה נקבעה ליום 22 באפריל 1751.
המון גדול של כ-5000 אנשים נאסף במרכז טרינג ביום המיועד, שכלל אנשים מכל שכבות החברה - העשירים והעניים, רכובים על סוסים והולכי רגל, ילדים, מבוגרים וזקנים. האירוע נחשב כאטרקציה גדולה, והקהל הגיע כדי לראות את משפטה של רות, היכללות בעלה ג'ון במשפט היה מקובל עליהם אך לא האירוע המרכזי. פקידי העיירה חששו לשלומם של רות וג'ון, והעבירו אותם מבית העבודה שם נכלאו עד המשפט אל הכנסייה, שם קיווה שיהיו בטוחים. כשהשניים לא נמצאו בבית העבודה, ההמון הזועם החל לפרק את המקום - שברו חלונות, הפילו צד אחד של הבית, והתחילו לאיים לשרוף את המקום, ואת מנהל בית העבודה בתוכו. המנהל, ג'ון טומקינס, לבסוף סיפר לפורעים היכן רות וג'ון. השניים נגררו מתוך הכנסייה כאשר הגברים שאחזו בהם בועטים בהם ויורקים עליהם. הם הופשטו, וכשאצבעות ידיהם כבולות לבהונות רגליהם – הושבו בכיסא הטבעה (מתקן שהיה מיועד למבחני מכשפות מסוג זה), והורדו לתוך המים, ונמשכו לכאן ולשם בעזרת המכונה. רות, שהייתה עטופה בסדין כדי למנוע בריחה, צפה מספר פעמים לפני המים כשהסדין התמלא באוויר בגרירה, ואיש בשם תומאס קולי, מנקה ארובות, חבט בה במקל כדי לוודא שתישאר מתחת למים, שהיו כה בוציים שהיא נחנקה. כשהוציאו אותה מהמים, וזרקו את גופתה העירומה לגדות האגם, היא הייתה נטולת רוח חיים. האנשים אז כבלו את גופתה לבעלה ג'ון. על פי השמועה הוא נפח נשמתו כעבור מספר דקות, אך למעשה הוא התאושש מספיק כדי להגיש עדות במשפט שנערך לאחר הרצח של רות, וכנראה מת כעבור מספר ימים.
המשפט ואחרית מעשה

תומאס קולי הפך לגיבור עממי באותו יום, אך כשדבר המקרה הופץ, הרשויות המחוזיות החליטו לא להתעלם. חוקר מקרי המוות קבע שמדובר ברצח בכוונה תחילה על ידי תומאס קולי, מנקה ארובות, ועשרים אנשים נוספים לא ידועים. קולי נעצר כמנהיג האירוע, אשר גם אסף כסף מהנוכחים כשהבטיח להם להראות להם "הטבעת מכשפה זקנה", ואיתו שני גברים נוספים - ויליאם המבלס וצ'ארלס יאנג. רק קולי עמד בסופו של דבר למשפט, בו הוא טען שהוא נכנס למים כחבר, במטרה להציל את רות. אך חבר המושבעים הרשיע אותו, והוא נידון למוות. הוא הוצא להורג למחרת, ביום 24 באוגוסט 1751. מכיוון שהציבור היה סימפתי כלפי קולי, וכדי למנוע ניסיונות להצילו, ההוצאה להורג נערכה עם תהלוכה צבאית. אלפים עמדו לצידי הדרכים כדי ללוות אותו בדרכו, כאשר טענות עלו מביניהם שזה מקרה קשה לתלות אדם על השמדת מכשפה רעה. לאחר תלייתו, עמוד התלייה נותר על כנו לתקופה, כאזהרה לתושבים לא לקחת את החוק לידיהם.
מבחינת הרשויות, המטרה הייתה להעביר מסר שאין כזה דבר מכשפות, ובחרו במקרה של קולי כדי להוות דוגמה. לפיכך, קולי נאלץ לחתום בלילה לפני הוצאתו להורג על הצהרה, שתיקרא לקהל שנאסף, ועל פיה אין כזה דבר מכשפות:
Good people I beseech you all to take Warning by an unhappy man’s suffering, that you be not deluded into so absurd & wicked a conceit as to believe that there are any such beings upon earth as Witches… I am fully convinced of my former Error and with the sincerity of a dying Man declare that I do not believe there is such a Thing in being as a Witch. And I pray God that none of you thro’ a contrary Persuasion may hereafter be induced to think that you have a Right in any shape to persecute much less endanger the life of a Fellow Creature… So exhorteth you all – the Dying Thomas Colley
את ההצהרה של קולי הקריא לקהילה אדואר בושייה, הכומר של אותה הכנסייה בה חיפשו הזוג קולי מקלט, ולא מצאו.

תושבי האזור פיתחו אמונה שרוחו של קולי חוזרת בלילות חשוכים בצורת כלב שחור ענק עם שיניים צהובות.
גם המקרה האחרון בו נידונה מכשפה למוות על פי חוק באנגליה היה בהרטפורדשייר, והוא המקרה של ג'יין ונהאם, בשנת 1712.
לקריאה נוספת

Wright's Narratives of Sorcery and Magic, 1851, ii. 327
Pike's History of Crime; Tyburn Chronicle, iv. 22 (with an illustration engraved by Rennoldson after Wale)
Chambers's Book of Days, ii. 250; Remarkable Confession and Last Dying Words of Thomas Colley (containing a curious 'representation of the manner in which the infatuated mob cruelly murdered Ruth Osborne,' in three woodcuts)
Trial of Thomas Colley, to which is annexed some further Particulars of the Affair from the Mouth of John Osborne.
הערות שוליים

1 2  The Osbornes of Tring, The Watford Observer
↑  Report of the case, Gentleman's magazine, Aug 1751
| --- | --- |
בקרת זהויות :  LCCN: n2005063727  VIAF: 46172657   WorldCat (עם VIAF): 46172657
דברי ימי ישראל

ערך זה עוסק בספר היסטוריה של צבי גרץ. אם התכוונתם לתולדות עם ישראל, ראו .
דברי ימי ישראל (בגרמנית: Geschichte der Juden, ההיסטוריה של היהודים; תורגם גם בשמות דברי היהודים ותולדות היהודים), מאת ההיסטוריון צבי גרץ, היא יצירה מונומנטלית, ראשונה מסוגה, המונה 11 כרכים ומתעדת את תולדות עם ישראל. בחיבור מושם דגש על גזרות הגלות, קידוש השם ומאבק העם היהודי לשמירת ייחודו הלאומי. הספר שימש במשך זמן רב כמקור המוסמך ללימודי ההיסטוריה היהודית, ותורגם לשפות אירופיות רבות.
הכרך הראשון לצאת לאור היה הכרך הרביעי מהספר, בשנת 1853. אחריו יצאו הכרך השלישי (1855) והכרך החמישי (1860). עד 1870 יצאו כל הכרכים 3–11. שני הכרכים הראשונים, המספרים את תולדות ישראל בזמן כתבי הקודש, יצאו רק בשנים 1874–1876, אחרי שובו של גרץ ממסעו לארץ ישראל. שני הכרכים הפכו בינתיים לשלושה, כאשר הכרך השני פוצל לשניים. גרץ פרסם במהלך השנים כמה מהדורות מקוצרות של ספרו.
מאפייני החיבור

החידוש הגדול של הספר היה הדגש על הלאומיות היהודית המודרנית.
מפעלו הגדול של גרץ תרם לחיזוק התודעה היהודית המסורתית, בתהליך אותו הגדיר ההיסטוריון ישראל בר-טל במונחים המעבר מתודעת "אומה" לתודעת "לאום". גרץ תרם לכך באמצעות כתיבתו שאיפשרה לבסס את תודעת הלאום היהודי ההיסטורי על יסוד 'נראטיב' היסטורי שלם יחסית, דבר שהתאפשר מכך שגרץ כהיסטוריון תיאר את היהדות כעניין אחדותי והיסטורי. היהדות נתפשת בספרו של גרץ כלאום עם מסורת תרבותית מאוחדת והיסטוריה מתמשכת. בכך אפשר גרץ את הטרנספורמציה של היהודים לתקופה המודרנית. מפעלו של גרץ תרם בין השאר לחיזוק והעשרת התודעה הציונית, שהחלה מתפתחת באותה התקופה, כפי שניתן ללמוד בין השאר מהמקרה של משה הס.
הספר אינו הרצאת דברים יבשה (אם כי הוא כולל שלל פרטים, שמות ותאריכים). הוא נכתב בפאתוס ומתוך התרוממות הנפש, וכך נפתח הפרק הראשון בכרך הראשון בדברו על ארץ כנען (בתרגום כאמור לעיל):
"ארץ השוכנת לחוף ים רועש, אשר מראה פני אדמתה חליפות לו: רכסי הרים נישאים, כיפות גבעות, מישורי הרים וגאיות עמוקים – ארץ כזאת תעורר את העם היושב בה, אם לא קהו חושיו בו, למפעלים, העולים על מעשה יום יום."
והוא מסיים את ספרו הגדול, בכתבו על חכמת ישראל בתקופתו:
"בתי המדרש האלה לחכמת ישראל היו יכולים, לו התמכרו בכובד ראש לחקירת האמת, לקבל על עצמם את תפקיד אליהו הנביא, שהיו מחכים לו ליישב את כל הספיקות ולפתור בייחוד את השאלה, אם מותר להכניס תיקונים בדת ומה הן גבולותיה של התיקונים האלה, שהביאו לפירוד ביהדות, - להשיב לב אבות על בנים ולב בנים על אבותם."
בניגוד לתוכן הספר עצמו, המהווה אפוס של רדיפות, את הכרך ה-11 סיים גרץ בתחושת ביטחון לגבי חיי היהודים בגרמניה שלאחר מלחמת צרפת–פרוסיה:
תרגום לעברית

כבר בשנות השבעים של המאה ה-19 החלו לתרגם חלקים מהספר לעברית. אברהם קפלן תרגם את הכרך השלישי (וינה 76–1875) וקלמן שולמן את הכרך הראשון (וינה 78–1876).
בשנת תרמ"ח ניגש שאול פנחס רבינוביץ (שפ"ר) לתרגם את כל הספר (תרגום שהוגדר כמפעל חייו[דרוש מקור]) וקרא לו "דברי ימי ישראל". הכרך הראשון מהתרגום היה יותר כעיין עיבוד שנעשה מספר ההיסטוריה של גרץ לעם (אשר ממנו השמיט רבינוביץ בין השאר חלקים מן המקור הקשורים לביקורת המקרא) ואילו שאר הכרכים היו תרגום ממשי מההוצאה הגדולה אך בהשמטות ובהוספות. רבינוביץ' לא תרגם את הכרך האחרון, כמו גם את הפרק על צמיחת הנצרות, אותם תרגם אחר כך י. א. טריווש. גרץ סמך ידו על תרגום רבינוביץ, ואפשר לו להוסיף משלו ולהשמיט קטעים שעלולים לפגוע בקוראים דתיים או קטעים שהצנזורה הרוסית לא הייתה מרשה לפרסם.
את החלק הרביעי מהספר תרגם גם א. ד. פינקל (ורשה 1893) ובשנת תרס"ה התחיל נחום סוקולוב להוציא תרגום חדש, ממנו יצא החלק הראשון והחלק השני לא נשלם.
רק בשנת תרצ"א-1931 יצא תרגום של כל הסדרה (בשישה כרכים) מתוך המהדורה המקוצרת מאת שמואל ליב ציטרון (כרכים א-ב), ד"ר אברהם שלום קמנצקי (כרכים ג-ד), וא. בן-אורי (כרכים ה-ו), בהוצאת אחיספר שעל-יד חברת צנטרל, ורשה:
כרך ראשון: מראשית היות ישראל לעם עד התקוממות החשמונאים (בצירוף מבוא מפרט ותולדות המחבר מאת פישל לחובר ועם הערות מדעיות מאת ד"ר אברהם שלום קמנצקי).
כרך שני: מימי הנשיאים החשמונאים עד חרבן ירושלים (כולל הקדמה, ההיסטוריון כאמן וכסופר מאת יעקב פיכמן והערות מדעיות מאת קמנצקי).
כרך שלישי: מחרבן הבית השני עד תקופת הגאונים.
כרך רביעי: מראשית התפתחותה של התרבות היהודית-הספרדית עד גזרות השמד על היהודים בספרד.
כרך חמישי: מגזרות-השמד על היהודים בספרד עד יסוד מרכז חדש ליהדות באמשטרדם (בעריכת לחובר).
כרך ששי: ממלחמת שלושים השנים עד העת האחרונה.
לקריאה נוספת

ראובן מיכאל, "על ייחודן של תולדות ישראל בעיני יוסט, גרץ ודובנוב", תמורות בהיסטוריה היהודית החדשה, מרכז זלמן שזר, 1987, עמ' 501–526.
ישראל ברטל, "היסטוריה לאומית ומסורת אבות-הילכו שניים יחדיו",  תלמוד ישראלי, מסכת עצמאות (עורך: דב אלבוים), "הפיסקה השלישית", תל אביב 2016,  עמ' 13-11.
ההיסטוריה האוניברסלית של היהודים (הונגריה 1906)
הערות שוליים

↑  ד"ר צבי גרץ, דברי ימי ישראל, כרך ראשון (תרגום ש. ל. ציטרון), מבוא מפרט ותולדות המחבר מאת פ. לחובר, עמ' XIII.
↑  ישראל ברטל, מאומה ללאום, תל אביב: האוניברסיטה המשודרת, 2002
↑  שלמה אבינרי, משה הס, תל אביב: עם עובד, 1986
↑  עמוס אילון, רקוויאם גרמני - יהודים בגרמניה לפני היטלר - 1743 - 1933, תרגם מאנגלית דני אורבך, הוצאת דביר, 2004; עמ' 204.
1 2  ד"ר צבי גרץ, דברי ימי ישראל, כרך ראשון (תרגום ש. ל. ציטרון), מבוא מפרט ותולדות המחבר מאת פ. לחובר, עמ' XIV.
| --- | --- |
בקרת זהויות :  VIAF: 309508939   WorldCat (עם VIAF): 309508939
כל ארץ ישראל

| --- | --- |

עמוד הפתיחה של הלקסיקון
 מידע כללי
 מאת:  אפרים תלמי ומנחם תלמי
 סוגה:  ספרי עזר
 הוצאה
 הוצאה:  דבר
 תאריך הוצאה:  1971
 מספר עמודים:  304
 קישורים חיצוניים
 הספרייה הלאומית:  001817651, 001817650, 002259275, 002292816, 002903691
כל ארץ ישראל הוא לקסיקון לעם מאת אפרים ומנחם תלמי, אב ובנו, שיצא בשנת 1971, לאחר מלחמת ששת הימים. הלקסיקון כולל, בלשון המחברים:
את כל היישובים והאתרים החשובים בארץ - מן החרמון בצפון ועד קצהו הדרומי של חצי האי סיני. בספר כלולים היישובים החדשים בבקעת הירדן, ברמת הגולן ובצפון חצי האי סיני עד יוני 1971.
המוטו המופיע בתחילת הספר הוא: ”והייתה הארץ הזאת לכם” (ספר במדבר, פרק ל"ב, פסוק כ"ב).
הלקסיקון יצא לאור בעקבות נהירת הציבור לאזורי ארץ ישראל אשר נפתחו ליהודים לאחר מלחמת ששת הימים. הביקורים ב"שטחים המשוחררים", כפי שכונו, בעלי מורשת מקראית, עוררו עניין רב בציבור הישראלי. לקסיקון זה הוצא במטרה לספק סקרנות זו. הספר יצא עד 1978 בשש מהדורות, חלקן מתוקנות.
סיסים מצויצים

| סיסים מצויצים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
משפחה:: סיסים מצויצים
סוג:: סיס מצויץ
שם מדעי
 Hemiprocnidae ‏אוברהולסר, 1906

סיסים מצויצים (שם מדעי: Hemiprocnidae) היא משפחה של סיסאים - עופות המבלים הרבה מזמנם באוויר וקרובים למשפחת הסיסיים. במשפחה סוג יחיד, סיס מצויץ, ובו 4 מינים.
מאפיינים

אלו סיסים קטנים יחסית; אורכם הממוצע 15–30 ס"מ, מקורם קצר וכנפיהם רחבות. הם שונים מהסיסים בעיקר בנוצות המזדקפות שלהם.
הסיסים המצויצים חיים בטבע בהודו, דרום-מזרח אסיה, גינאה החדשה ועד איי שלמה.
מינים

בסוג ארבעה מינים:
סיס מצויץ (Hemiprocne coronata)
סיס מצויץ אפור שת (Hemiprocne longipennis)
סיס מצויץ משופם (Hemiprocne comata)
סיס מצויץ מזוקן (Hemiprocne mystacea)
הרעלת כספית

| --- | --- |

 תחום:  רפואת חירום 
 גורם:  כספית 
 תסמינים:  eye irritation, אי-ספיקת כליות כרונית, טכיקרדיה, יתר לחץ דם, מחלת כליות, בצקת ריאות, כשל נשימתי, גירוי (כאב), פרע טעם, קושי בליעה, תשישות, visual disturbance, הפרשת רוק, כאב ראש, abdominal cramps, שלשול, אבבית, irritant dermatitis, כאב חזה, שיעול, chemical pneumonitis, דלקת עור ממגע, קוצר נשימה, רעד, אנורקסיה, ירידה במשקל, פרוטאינוריה, gastrointestinal distress, דלקת הפה, עייפות, דלקת סימפונות, נדודי שינה, עצבנות, indecision 
 טיפול:  D-penicillamine 
 קישורים ומאגרי מידע
 eMedicine:  1175560 
 MeSH:  D008630
 סיווגים
 ICD-10:  T56.1 
 
כספית
הרעלת כספית היא מצב רפואי הנגרם מחשיפה משמעותית לכספית או לאחת מתרכובותיה, בין אם באמצעות התזונה, הסביבה או הצטברות בגוף לאורך זמן.
כספית אינה חיונית בגוף האדם וההשלכות של נוכחותה בגוף בכמות קטנה שנויות במחלוקת, אולם נוכחותה בכמות גדולה עלולה לגרום להרעלת כספית חמורה. התסמינים של הרעלת הכספית תלויים בסוג, במינון, בשיטת ובמשך החשיפה, וישנם הבדלים מהותיים ברעילות של צורות שונות של כספית.
לחשיפה של בני אדם לכספית יש היסטוריה ארוכה, ובעבר היא שימשה להכנת הצבען האדום ורמיליון והייתה נפוצה ביישומים רפואיים וטיפול במחלות מאז מצרים העתיקה. בהיסטוריה המודרנית כמעט כל היישומים הללו נעלמו בהדרגה. לפי ארגון הבריאות העולמי, רוב חשיפת האדם לכספית נגרמת כתוצאה מאכילת דגים מזוהמים, חשיפה במהלך עבודה (למשל יצרני מדחום כספית) או סתימות שיניים שנעשות על בסיס אמלגם שמכיל כספית.
סוגי כספית

כספית היא מתכת כבדה שנפוצה בכדור הארץבאחת משלוש תצורות – כיסוד כימי, כתרכובות אנאורגניות וכתרכובות אורגניות. כספית נחשבת לאחד המזהמים הסביבתיים העיקריים שכן היא נמצאת במערכות אקולוגיות רבות ולעולם אינה נהרסת. היא נפוצה בחפצים יומיומיים, כמו מד חום מבוסס כספית, כמו גם במאכלים שונים, למשל בדג טונה.
מבחינה טוקסיקולוגית ישנם 3 סוגי כספית:
סוגי כספית > כספית מתכתית

hydrargyrum‏ (Hg) היא מתכת בצבע לבן כסוף. ידועה בעיקר כמתכת נוזלית בעלת לחץ אדים של 0.002 מ"מ כספית ב־25 צלזיוס. רעילות מסוג זה של כספית מתרחש לרוב על ידי שאיפת אדי כספית שמצטברים בגוף כיוון שהספיגה של הכספית בשאיפה מתרחשת בקלות כך שאדי כספית חוצים את הממברנה עם כמעט 100% זמינות ביולוגית, אך הספיגה שלה במערכת העיכול נמוכה (פחות מ-0.01% מהנבלע).
סוגי כספית > כספית אנאורגנית

מלחי כספית אנאורגניים נמצאים בטבע בצבעים שונים החל מלבן עד חום ושחור. הם נמצאים בשימוש נפוץ בתעשייה למשל כחומרי ניקוי, בקרמים להבהרת עור, בחומר המשמש לסתימות שיניים, וכחומרים משמרים בתרופות מסוימות. רעילות מלחי כספית משתנה בהתאם למסיסותם. בשל מסיסותן הרבה יותר במים, מלחי כספית אנאורגניים מהווים סכנה גדולה בהרבה מכספית אלמנטרית אם נצרכים על ידי בליעה דרך הפה. הרעלה בשאיפה היא נדירה.
סוגי כספית > כספית אורגנית

תרכובות הכספית האורגניות מסיסות מאוד בשומנים, ובין 90%–100% מהכמות שנצרכת באמצעות הפה תיספג לאורך מערכת העיכול. החשיפה נעשית לרוב דרך שרשרת המזון המימית על ידי צריכת דגים מזוהמים. נזק ספציפי נראה במוח הקטן ובקליפת הראייה.
חשיפה

החשיפה לכספית עלולה להיגרם מפעילות אנושית, למשל שחרור אדי כספית מהאמלגם הדנטלי בעקבות לעיסה או "חריקת" שיניים. בנוסף, שריפת פחם או שפיכת כספית נוזלית גורמת גם היא לשחרור אדי כספית לאטמוספירה. החשיפה יכולה להיגרם גם מסיבות טבעיות מאחר שבקרום כדור הארץ קיימת כספית היכולה להשתחרר בצורת גז מסלעים או דרך פעילות וולקנית, דבר שיגרום לחשיפה לכספית דרך האטמוספירה.
עם זאת, החשיפה הנפוצה והמשמעותית ביותר נגרמת כתוצאה מאכילת דגים מזוהמים. הכספית המתכתית שבאטמוספירה שוקעת במים, מיקרואורגניזמים ממירים כספית אלמנטרית לכספית אורגנית לפני שהם נאכלים על ידי יצורים קטנים ואלו נאכלים על ידי דגים גדולים. דגים אלו עלולים לרכז כמות ניכרת של כספית ברקמות שלהם כך שצריכה שלהם תגרום להרעלת כספית.
תסמינים ואבחון

תסמיני הרעלת הכספית תלויים בסוג הכספית, כאשר יש הבדלים מהותיים בין הצורות השונות, במינון, באופן ומשך החשיפה.
תסמינים ואבחון > כספית מתכתית

החולה ירגיש טעם מתכתי בתחילת החשיפה. בשלוש עד חמש השעות לאחר החשיפה יתחיל החולה להשתעל, להרגיש קוצר נשימה, לחץ בחזה, עייפות, אי שקט, חום, ועלולים להתפתח גם סימנים של דלקת ריאות ואנורקסיה. ברמות חשיפה כרוניות תיתכן פגיעה במערכת העצבים המרכזית בגוף, הגברת התסמינים שהוזכרו קודם, לרבות רעד, הפרעה בנשימה דרך האף, שינויים חמורים בהתנהגות ובאישיות, אובדן זיכרון, נדודי שינה, דיכאון אובדני ובמקרים חמורים דליריום והזיה, דלקות חניכיים והפרשת ריור. המינון הפטאלי הממוצע של כספית מתכתית עבור אדם בוגר הוא 100 גרם.
תסמינים ואבחון > תרכובות כספית אנאורגניות

זמן קצר מאוד לאחר הבליעה מתחיל כאב שורף בחזה, שינוי צבע מהיר של הרקמות הריריות, כאבי גסטרו-מעיים, הקאות ושלשול דמים שיכול במקרים קיצוניים להוביל להלם היפוולמי ולמוות. במקרה והחולה שרד, יש התפתחות דלקות גבשושיות, התרופפות השיניים, ונזק כלייתי. הרעלה כרונית מתרכובות אלה נדירה, מאופיינת בהתכווצויות חמורות ברגליים, עצבנות, תחושה של דקירות בעור, גפיים ורודות ופילינג של העור. המינון הפטאלי הממוצע של כספית אנאורגנית עבור אדם בוגר הוא 0.5 גרם.
תסמינים ואבחון > תרכובות כספית אורגניות

הופעת הסימפטומים בעקבות החשיפה עשויה להתעכב במשך שבועות עד חודשים. יש השפעות דומיננטיות על מערכת העצבים המרכזית ומערכת העיכול: בחילות, הקאות וכאבי בטן, מינונים גבוהים יותר עלולים לגרום לשלשול ולקוליטיס, תסמינים אחרים כוללים שינוי צבע של החניכיים, פיגור שכלי, התקפים, רעידות, אנורקסיה, הפרעה בתפקוד הכליות, הפרעות קצב לב, הפרעות באנזימי הכבד, גירוי בדרכי הנשימה ושלפוחיות העור. לאחר חשיפה קלה ישנה השפעה על מערכת העצבים המרכזית: חוסר תחושה בגפיים, רעידות, אטקסיה, הפרעות דיבור והיצרות שדה הראייה.
לשם אבחון הרעלת כספית, נעשית סריקה להיסטוריה הרפואית כולל היסטוריה סביבתית, בדיקה גופנית מלאה, מדידת נוכחות כספית ברקמה אנושית, בדיקות שתן ובדיקות דם.
מנגנון פעילות הכספית בגוף

כספית בכל צורותיה פוגעת בתפקוד התאי על ידי היקשרות לקבוצות sulfhydryl ו-selenohydryl, וגורמת לשינויים במבנה השלישוני והרבעוני של החלבונים בתא. בנוסף, כספית מפריעה לשעתוק ה-DNA וכתוצאה מכך פוגעת בסינתזת חלבונים, גורמת להרס של הרשת האנדופלסמטית ולהיעלמות ריבוזומים. בשל כך, כספית יכולה לפגוע בתפקוד של כל איבר וכל מבנה תת-תאי בגוף, אך עם זאת, איבר המטרה העיקרי של אדי כספית הוא המוח. נצפו גם פגיעות בתפקוד העצבים ההיקפיים, הכליות, מערכת החיסון, תפקוד אנדוקריני ושרירים, וכמה סוגים של דרמטיטיס.
מנגנון פעילות הכספית בגוף > כספית מתכתית

הספיגה בשאיפה מתרחשת בקלות כאשר אדי כספית חוצים בחופשיות את הקרום ומופצים במהירות ברחבי הגוף ונקשרים לחומצות אמינו המכילות גופרית. המתכת מתחמצנת לתחמוצת כספית שהיא צורה אנאורגנית, אך לא מספיק מהר בשביל למנוע קליטה על ידי מערכת העצבים המרכזית. הפרשת כספית מהגוף מתחילה כמעט מיד לאחר הספיגה ואורכת זמן רב, ויכולה להימשך גם שנים. אדי הכספית מועברים למוח, נמסים בסרום או נצמדים לממברנות של התאים האדומים. במקרה של הריון, האדים יכולים לחדור דרך השליה ולהגיע למוח העובר.
מנגנון פעילות הכספית בגוף > תרכובות כספית אנאורגניות

לאחר הספיגה, צורת הכספית I תגיב בקלות עם קבוצות התיול של חומצות אמינו כגון ציסטאין. החלבון מטלותיונין (אנ') מונע נזק על ידי כספית ומתכות מעבר אחרות לחלבונים המכילים תיול, אך כשהוא רווי בחלבונים אחרים ייתכן וייגרם נזק. מלחי כספית אנאורגניים לא מצליחים לעבור את מחסום הדם-מוח ביעילות, ולכן רובם מצטברים בכבד, ומשם למרה ולכליה. ברקמות עובריות תיתכן הובלה של כספית באמצעות טרנספורטרים של חומצת אמינו אחת או יותר, דבר שיביא להצטברותו במוח.
מנגנון פעילות הכספית בגוף > תרכובות כספית אורגניות

המנגנון המדויק של החומר בתוך הגוף אינו ברור. חלק גדול מהמינון הופך לתרכובות אנאורגניות. נצפה נזק במוח הקטן ובקליפת הראייה. הפרשת כספית אורגנית מהגוף מתחילה במרה דרך הכבד, אך הם עוברים מחזור אנטרוהפטי אשר מוביל לספיגתם מחדש לתאי הדם האדומים, שם הם משתלבים במטבוליזם וכתוצאה מכך נוצרים מלחים אנאורגניים. מלחים אלו של כספית אנאורגנית עוברים את המסלולים שצוינו לעיל.
מניעת הרעלה

על מנת למנוע הרעלת כספית יש להימנע משימוש בכספית בכל מקום אפשרי ולקדם את השימוש בחלופות ללא כספית. דבר זה ישפיע באופן חיובי ומשמעותי על זרימת הכספית בסביבה ובכך יפחת זיהום הדגה הימית ותפחת יחד עימו הרעלת האדם. ברפואת שיניים עדיף להשתמש בחומרים שאינם מכילים כספית. בנוסף, יש להימנע ממגורים בקרבת אתרי כרייה שמהווה מקור לכספית באטמוספירה, להימנע ממגע בכספית נוזלית, וכן חשוב לפתח נוהלי ניקוי כספית וטיפול בפסולת, אחסון וטיפול בטוח.
הטיפול בהרעלת כספית

הטיפול הנדרש מתבסס על חומרי כלציה וכרוך בשילוב של יון מתכת במבנה טבעת מורכב על ידי מולקולה אורגנית (קושר, או ליגנד). החומר הקולט הוא בעל אפיניות טובה לכספית ובכך נקשר אליו ומונע את הפצתו בגוף. השימוש בחומרי כלציה ברפואה החל לפני כמאה שנה כדי להקל על הרעלה שנבעה מתרכובות ארסן. דוגמאות לחומרים קולטים מסורתיים הם BAL ו-CaEDTA. נהוג להשתמש ב-DMPS וב-DMSA שהם אנלוגיים של BAL ויותר יעילים ממנו.